Illum, il-Kummissjoni Ewropea ippubblikat it-Tabella ta' Valutazzjoni tal-Ġustizzja tal-UE għall-2017 li tagħti ħarsa komparattiva lejn l-effiċjenza, il-kwalità u l-indipendenza tas-sistemi ġudizzjarji tal-Istati Membri tal-UE. L-għan tagħha hu li tassisti lill-awtoritajiet nazzjonali biex itejbu l-effettività tas-sistemi ġudizzjarji tagħhom. Meta mqabbla mal-edizzjonijiet preċedenti, it-Tabella ta' Valutazzjoni għall-2017 tinvestiga aspetti ġodda tal-funzjonament tas-sistemi tal-ġustizzja, pereżempju, jekk il-konsumaturi jistgħux jaċċessaw il-ġustizzja faċilment u l-mezzi li jużaw biex jissottomettu lmenti kontra kumpaniji. Għall-ewwel darba, it-tabella turi wkoll it-tul ta' proċedimenti fil-qrati kriminali relatati ma' reati ta' ħasil tal-flus. “Il-ħames edizzjoni tat-Tabella ta' Valutazzjoni tal-Ġustizzja tal-UE tikkonferma li sistemi ġudizzjarji effettivi huma essenzjali biex tinbena l-fiduċja f'negozju u ambjent favorevoli għall-investiment fis-suq uniku” qalet Vĕra Jourová, il-Kummissarju tal-UE għall-Ġustizzja, il-Konsumaturi u l-Ugwaljanza bejn is-Sessi. “Inħeġġeġ lill-Istati Membri biex jiżguraw li kwalunkwe riforma fil-ġustizzja tirrispetta l-istat tad-dritt u l-indipendenza ġudizzjarja. Dan huwa fundamentali sabiex iċ-ċittadini u n-negozji jkunu jistgħu jgawdu bis-sħiħ id-drittijiet tagħhom. Sistema ġudizzjarja indipendenti u li taħdem sew hija pilastru fundamentali ta' kull demokrazija.” Sejbiet ewlenin tal-edizzjoni tal-2017 jinkludu: Il-passi li jmiss Ir-riżultati tat-Tabella ta' Valutazzjoni għall-2017 qed jiġu kkunsidrati għall-valutazzjoni speċifika ta' kull pajjiż li għaddejja bħalissa fil-proċedura tas-Semestru Ewropew tal-2017. Fit-22 ta' Frar 2017 ġew ippubblikati r-rapporti tal-Istati Membri, u jinkludu r-riżultati dwar is-sistemi ġudizzjarji ta' bosta Stati Membri (il-Belġju, il-Bulgarija, Spanja, il-Kroazja, l-Italja, Ċipru, il-Latvja, Malta, il-Polonja, il-Portugall, ir-Rumanija, is-Slovenja u s-Slovakkja) (ara IP/17/308). Il-kuntest It-Tabella ta' Valutazzjoni tiffoka l-iktar fuq il-kawżi kontenzjużi ċivili u kummerċjali kif ukoll fuq kawżi amministrattivi sabiex tassisti lill-Istati Membri fl-isforzi tagħhom biex iwittu t-triq għal ambjent iktar favorevoli għall-investiment, in-negozju u ċ-ċittadini. It-Tabella ta' Valutazzjoni tiffoka fuq it-tliet elementi ta' sistema ġudizzjarja effettiva: It-titjib fl-effettività tas-sistemi ġudizzjarji nazzjonali huwa prijorità stabbilita sew tas-semestru Ewropew - iċ-ċiklu annwali tal-koordinazzjoni tal-politika ekonomika tal-UE. It-Tabella ta' Valutazzjoni tal-Ġustizzja tal-UE tgħin lill-Istati Membri biex jakkwistaw din l-effettività billi tipprovdi ħarsa ġenerali komparattiva annwali tal-funzjonament tas-sistemi ġudizzjarji nazzjonali. Din il-ħarsa ġenerali hija kkumplimentata minn valutazzjonijiet speċifiċi għall-pajjiżi mwettqa permezz ta' djalogu bilaterali mal-awtoritajiet nazzjonali u l-partijiet interessati kkonċernati. Din il-valutazzjoni tista' twassal għal rakkomandazzjonijiet speċifiċi għall-pajjiżi dwar it-titjib ta' sistemi ġudizzjarji nazzjonali. Fis-semestru Ewropew tal-2016, fuq proposta mill-Kummissjoni, il-Kunsill indirizza rakkomandazzjonijiet speċifiċi għall-pajjiżi lil sitt Stati Membri f'dan il-qasam (il-Bulgarija, il-Kroazja, l-Italja, Ċipru, il-Portugall u s-Slovakkja). It-Tabella ta' Valutazzjoni tuża sorsi differenti ta' informazzjoni. Sorsi ewlenin ta' dejta huma pprovduti mill-Kummissjoni tal-Kunsill tal-Ewropa għall-Evalwazzjoni tal-Effiċjenza tal-Ġustizzja (CEPEJ). Sorsi oħra ta' dejta jinkludu netwerks Ewropej bħalma huma n-Netwerk Ewropew tal-Kunsilli għall-Ġudikatura (European Network of Councils for the Judiciary, ENCJ), in-Netwerk tal-Presidenti tal-Qrati Ġudizzjarji Supremi tal-UE, il-Kunsill tal-Għaqdiet Ewropej tal-Avukati (CCBE) u kumitati diversi oħra f'oqsma speċifiċi tal-leġiżlazzjoni tal-UE. Għal iżjed tagħrif It-Tabella ta' Valutazzjoni tal-Ġustizzja għall-2017 ir-rapport sħiħ Sommarju tat-Tabella ta' Valutazzjoni tal-Ġustizzja: Skeda informattiva Mistoqsijiet u tweġibiet Graffs annotati biċ-ċifri sħaħ Ewrobarometru dwar il-“Perċezzjoni fost il-pubbliku inġenerali rigward l-indipendenza tas-sistemi ġudizzjarji nazzjonali fl-UE ” Ewrobarometru dwar il-“Perċezzjoni fost il-kumpaniji rigward l-indipendenza tas-sistemi ġudizzjarji nazzjonali fl-UE ” Is-Semestru Ewropew